कुरुक्षेत्र : कुरुक्षेत्र के पत्रकार पंकज अरोड़ा को स्वतंत्रता दिवस के अवसर पर हरियाणा के विधानसभा अध्यक्ष कंवरपाल ने सम्मानित किया। इस अवसर पर कुरुक्षेत्र की उपायुक्त सुश्री सुमेधा कटारिया एवं पुलिस अधीक्षक सिमरदीप सिंह अन्य अधिकारियों के साथ उपस्थित थे। गौरतलब है कि पंकज अरोड़ा पिछले दो दशक से भी अधिक समय से सक्रिय पत्रकारिता में जुड़े हुए हैं। वे पत्रकारिता के साथ साथ अपने पिता जी की याद में एक डिस्पैंसरी एवं लाइब्रेरी भी कुरुक्षेत्र में चलाते हैं।